स्वयं के साथ दूसरों की सहायता कर उन्हें आगे बढ़ने की प्रेरणा दें
सेवा भाव का सही अर्थ ही रासेयो का शिविर समझाता है। खुद के साथ दूसरों के व्यक्तित्व को सुधारने और उसे प्रबल बनाना। यही उद्देश्य जीवन का होना चाहिए यानी स्वयं के साथ दूसरों की सहायता कर उन्हें आगे बढ़ने की प्रेरणा देना चाहिए। रासेयो के शिविर के माध्यम से ग्रामीणों में भी जागरूकता आती है।
यह बात ग्राम पंचायत बिरियाखेड़ी में स्वामी विवेकानंद सरकारी कॉलेज की राष्ट्रीय सेवा योजना के सात दिवसीय विशेष शिविर के समापन पर अतिथियों ने कही। शिविर समापन पर मुख्य अतिथि सरपंच खुशबू जाट, विशिष्ट अतिथि अजय नागर, सांसद प्रतिनिधि नरेंद्रसिंह चौहान रहे। अध्यक्षता प्राचार्या डाॅ. शीला ओझा ने की। स्वयं सेवकों द्वारा सात दिनों में स्कूल की साफ सफाई कर रैली निकाली, पर्यावरण जागरूकता के लिए पौधे लगाए, एड्स शिविर, दंत परीक्षण, कैशलेस बैकिंग, श्रमदान, दीपयज्ञ आदि किया गया। शिविर में केवल जटिया व वंदना यादव का चयन राज्यस्तरीय रासेयो शिविर के लिए भी हुआ।
इन्होंने दी आकर्षक प्रस्तुति-समापन अवसर पर स्वयं सेवक रानी परमार, संजू परमार ने सरस्वती वंदना, गायत्री पांचाल, संगीता वाघेला ने स्वागत गीत की प्रस्तुति दी। सामाजिक जागरूकता पर लोकेश वासेन, महक कछावा, हीरालाल गोयल, हेमलता चौहान, माया राठौर, खुशबू अखंड, मोनिका कुमावत ने नाटक की प्रस्तुति दी। संचालन रासेयो अधिकारी डॉ. संगीता कोलावत ने किया। आभार डॉ. अनिता मालवीय ने माना।
ये थे मौजूद- डॉ. अर्चना कुशवाह, प्रेस क्लब अध्यक्ष प्रकाश जैन, डॉ. मंसूर खान, डॉ. सीमा झेरवार, डॉ. बी.एल. पांडे, डॉ. के.के. कुंभकार, रीता पुरोहित, स्वयं सेवक शिखा राठौर, रीना शर्मा, मंजू चौहान, पदमसिंह आदि मौजूद थे।
कार्यक्रम में मौजूद स्वयं सेवकों को संबोधित करते हुए नागर।
hin_Deva hin_Deva hin_Deva hin_Deva awa_Deva hin_Deva